stanford-oval/wikipedia huggingface dataset:
אלי אשכנזי
ביוגרפיה

אלי אשכנזי הוא בנו של צבי צ'ירי אשכנזי, יליד סרייבו ושל יהודית לוזיה ילידת קיבוץ אפיקים. אשכנזי נולד וגדל בקיבוץ. למד בתיכון בית ירח.
הוא בוגר המחזור השני של בית הספר "כותרת" לעיתונאות ותקשורת ובעל תואר ראשון במדעי החברה והרוח באוניברסיטה הפתוחה.
בשנים 1995–2002 שימש ככתב ועורך בתוכנית "עדשה מקומית", תוכנית החדשות האזוריות של "מתב" (הטלוויזיה בכבלים) בצפון. בשנת 2003 עבד כעורך משנה בחדשות HOT.
בין השנים 2003–2014 עבד ככתב "הארץ" בצפון. עקב אחר טיפול המדינה בכנרת וחופיה. סיקר את המתרחש ברשויות המקומיות ובגבול הצפון. ב-2005 ליווה את פינוי ההתנחלויות בצפון השומרון. זכה במקום השני בפרס פראט לתקשורת בנושאי סביבה ל-2007, בגין הצטיינות בסיקור נושאי סביבה.
בספטמבר 2014 מונה לכתב וואלה חדשות בחיפה והעמקים.
לאורך השנים הוא עוסק בנושאי חברה, חינוך, רווחה, משפט ופלילים, איכות סביבה וטבע, יחסי יהודים-ערבים, וכן מסקר את המתרחש בקיבוצים.
מתגורר בקיבוץ בית קשת.
הערות שוליים

↑  פרס פראט 2007 - אלי אשכנזי, הארץ, באתר יוטיוב
↑  אלי אשכנזי מצטרף לוואלה! ככתב באזור חיפה והעמקים, באתר וואלה, 2 בספטמבר 2014
ערך זה הוא קצרמרבנושא ישראלים ובנושא תקשורת. אתם מוזמנים לתרום לוויקיפדיה ו.
אליציה שמפלינסקה

| --- | --- |

 לידה:  29 באפריל 2002 (בת 22) צ'חאנוב, פולין פולין 
 מוקד פעילות:  פולין 
 תקופת הפעילות:  מ-2016 
 סוגה:  מוזיקת פופ 
 שפה מועדפת:  פולנית 
 פרופיל ב-IMDb
 
אליציה שמפלינסקה (בפולנית: Alicja Maria Szemplińska; נולדה ב-29 באפריל 2002 בצ'חאנוב) היא זמרת פולנייה, שזכתה בעונה ה-10 של הגרסה הפולנית של "The Voice" ב-2019. בשנה שלאחר מכן, זכתה בגמר הלאומי של פולין לאירוויזיון, "Szansa na Sukces", עם שירה "Empires", עמו הייתה אמורה להופיע באירוויזיון 2020, ברוטרדם, אך ב-18 במרץ 2020 בעקבות התפשטות מגפת הקורונה בעולם הוחלט לבטל את האירוויזיון.
דיסקוגרפיה > סינגלים

2019: "Prawie my"
2020: "Empires"
הערות שוליים

↑  Vautrey, Jonathan (23 בפברואר 2020). "Poland: Alicja Szemplinska wins Szansa na sukces – Eurowizja 2020 with "Empires"". Wiwibloggs. נבדק ב-24 בפברואר 2020. {{cite web}}:  (עזרה)
| --- | --- |
בקרת זהויות :  PLWABN: 9811296827205606  GND: 1205252908  ISNI: 0000 0004 9154 597X  MusicBrainz: 3fd05dd1-1eef-4407-a329-023ad8797ce8  VIAF: 167158185655220060077   WorldCat (עם VIAF): 167158185655220060077
איי. אף. אל. ביסטון

| --- | --- |
א. פ. ל. ביסטון
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  23 בפברואר 1911 ריצ'מונד שעל התמזה, הממלכה המאוחדת 
 פטירה:  29 בספטמבר 1995 (בגיל 84) אוקספורד, הממלכה המאוחדת 
 ענף מדעי:  מזרחנות 
 מקום לימודים:  כרייסט צ'רץ'  בית הספר וסטמינסטר 
 פרסים והוקרה:  עמית האקדמיה הבריטית 
 
אלפרד פליקס לנדון ביסטון (באנגלית: Alfred Felix Landon Beeston;‏ 23 בפברואר 1911 – 29 בספטמבר 1995) היה מזרחן אנגלי, שעסק בעיקר בשפה ובספרות הערבית, בכתובות תימניות קדומות, ובתולדות חצי האי ערב בתקופה הקדם-אסלאמית.
ביוגרפיה

ביסטון נולד בברנס (אנ') שבדרום-מערב לונדון. הוא התחנך בבית הספר וסטמינסטר (אנ') היוקרתי, וקיבל בו את המלגה המלכותית King's Scholar. בגיל 14 הוא החל להתעניין בכתובות דרום-ערביות במוזיאון הבריטי, וניסה לפענח אותן באמצעות מילונים וספרים שרכש. בשנת 1929 החל ללמוד בקולג' כרייסט צ'רץ' היוקרתי של אוניברסיטת אוקספורד, והיה נחוש בדעתו להיות ספרן בלימודי מזרח; בשנת 1933 קיבל תואר ראשון בערבית ופרסית. בשנת 1935, במהלך כתיבת הדוקטורט בהנחיית דייוויד סמואל מרגליות (אנ') בנושא כתובות סבאיות, החל לעבוד בספרייה הבודליינית. הוא סיים את התזה בשנת 1937.
הוא שירת בחיל המודיעין הבריטי (אנ') בין נובמבר 1940 לאפריל 1946, והוצב בפלשתינה (א"י). לאחר שובו לספרייה הבודליינית, היה לספרן זוטר ולשומר כתבי-יד וספרים מן המזרח. בשנת 1957 נבחר לפרופסור לערבית על שם לאודיאן באוניברסיטת אוקספורד, והרצה באוניברסיטה עד פרישתו בשנת 1979.
ביסטון נודע בתור פילולוג שמי בזכות מחקריו על דרום ערב, ובמיוחד בשל ספריו A Descriptive Grammar of Epigraphic South Arabian (משנת 1962) ו-A Sabaic Grammar‏ (1980). הוא תרם גם לחקר ההיסטוריה של דרום ערב העתיקה. חיבר קטלוג כתבי היד הפרסיים, הטורקיים, ההינדוסטאניים ובשפת הפשטו בספרייה הבודליינית. עסק גם בשפה הערבית, בין היתר בספרים The Arabic Language Today‏ (1970) ו-Written Arabic: An Approach to Basic Structures‏ (1968), והוציא מהדורות ותרגומים של טקסטים קלאסיים הכוללים את פירושו של עבדאללה אבן עומר אל-ביידאווי (אנ') לסורה 12 מהקוראן (1963) ואת The Singing Girls of al-Jahiz‏ (1980). מלבד שפות שמיות, הידע שלו בשפות נע בין ולשית והונגרית לסינית.
בשנת 1965 הוא נבחר לחבר באקדמיה הבריטית.
מכתביו

בנוסף לעשרות מאמרים, ביסטון כתב את הספרים הבאים:
Sabaean Inscriptions, Oxford, 1937.
Catalogue of the Persian, Turkish, Hindustani and Pushtu Manuscripts in the Bodleian Library. Part III. Additional Persian Manuscripts, Oxford University Press, 1955.
A Descriptive Grammar of Epigraphic South Arabian, London: Luzac, 1962.
Written Arabic, an Approach to the Basic Structures, Cambridge University Press, 1968.
The Arabic Language Today, Coll. Modern Languages, London: Hutchinson, 1970.
The Epistle on Singing-Girls of Jahiú, Warminster: Aris and Phillips, 1980.
Sabaic Dictionary (אנגלית-צרפתית-ערבית), University of Sanaa, YAR, Louvain-la-Neuve (Editions Peeters) et Beyrouth (Librairie du Liban)‎, שיתוף פעולה עם מוחמד אל-ע'ול, ולטר ו. מילר (אנ') וז'אק ריקמאנס. 1982.
مختارات من النقوش اليمانية القديمة. תוניסיה. المنظمة العربية للتربية والثقافة والعلوم שיתוף פעולה עם מוחמד עבד אל-קאדר באפקיה, כריסטיאן רובן ומחומד אל-ע'ול.
אליק גרשון

| --- | --- |
אין תמונה חופשית
 לידה:  3 ביוני 1980 (בן 44) דניפרופטרובסק, ברה"מ 
 הישג בולט:  אלוף ישראל בשנת 2000, שיאן גינס במשחק סימולטני 2010
 הדרגה הגבוהה ביותר:  רב אמן
 מד כושר מרבי:  2573 (ינואר 2003)
 מד כושר נוכחי:  2433 ‏(אוקטובר 2024)
 מדינה:  אוקראינה, ישראל
 
אליק גרשון (נולד ב-3 ביוני 1980) הוא שחמטאי ישראלי בדרגת רב אמן. שיאן גינס לשעבר במשחק שחמט סימולטני.
השיג דרגת אמן בינלאומי בשנת 1997. רב-אמן משנת 2000.
בשנת 2007, ספרו "סן לואיס 2005" (שכתב יחד עם איגור נור) זכה בפרס ספר השנה של פדרציית השחמט האנגלית.
נכון למאי 2021, גרשון מדורג במקום ה-39 בישראל, לפי מד כושר.
הישגים בולטים

1993 - בגיל 13 זכה באליפות ישראל לנוער עד גיל 16
1994 - זכה באליפות העולם לנוער עד גיל 14 שנערכה בהונגריה
1996 - זכה באליפות העולם לנוער עד גיל 16 שנערכה בספרד
2000 - זכה בהישג יוצא דופן: מקום ראשון הן באליפות הנוער (עד גיל 20) והן באליפות ישראל (במשותף עם בוריס אברוך).
הישגים בולטים > שיא גינס

ב-21 באוקטובר 2010 שבר את שיא גינס למשחק שחמט סימולטני. גרשון שיחק בכיכר רבין במשחק סימולטני, נגד 523 מתחרים וניצח 454 מתוכם. המשחק האחרון הסתיים לאחר 18 וחצי שעות, במהלכן הלך כ-45 קילומטר. 

בכתבת השער של מוסף 7 ימים בידיעות אחרונות מה-5 בנובמבר 2010 מאת אמיר שואן, נכתב כי התחרות הייתה "מבושלת": בין המשתתפים בתחרות היו תלמידי בי"ס שבח מופת בתל אביב חסרי ניסיון במשחק שחמט וכן היו ילדים נוספים שהגיעו ללא רקע קודם. שיאו של גרשון נשבר בפברואר 2011 על ידי שחמטאי איראני.
הערות שוליים

↑  אליק גרשון ואיגור נור על סן לואיס 2005, באתר צ'סבייס, 18 בפברואר 2008 (באנגלית)
↑
אלי שווידלר, השחמטאי אליק גרשון צעד 45 קילומטר בדרך לשיא גינס, באתר הארץ, 29 באוקטובר 2010
↑  אמיר שואן, מה אתה שח, באתר ynet, 4 בנובמבר 2010
| --- | --- |
בקרת זהויות :  BnF: cb17027770b (data)  ISNI: 0000 0003 8724 0025  NTA: 303006307  VIAF: 280128010   WorldCat (עם VIAF): 280128010 
ערך זה הוא קצרמרבנושא שחמטאים ובנושא ישראלים. אתם מוזמנים לתרום לוויקיפדיה ו.
אליקה מילובה

| --- | --- |

 לידה:  5 בספטמבר 2002 (בת 22) נארווה, אסטוניה 
 שם לידה:  Alika Milova
 מוקד פעילות:  אסטוניה 
 תקופת הפעילות:  מ-2021 
 שפה מועדפת:  אסטונית, אנגלית, רוסית 
 alikamilova.ee
 פרופיל ב-IMDb
 
אליקה מילובה (באסטונית: Alika Milova; נולדה ב-5 בספטמבר 2002), ידועה בשמה הפרטי אליקה, היא זמרת אסטונית, שנולדה בעיר נארווה. ייצגה את אסטוניה באירוויזיון 2023, שהתקיים בליברפול שבממלכה המאוחדת, עם השיר "Bridges" איתו הגיעה למקום השמיני עם 168 נקודות.
קריירה

מילובה התפרסמה בזכות השתתפותה בתחרויות זמר ובתוכניות טלוויזיה שונות באסטוניה ובשכנותיה, דוגמת The Baltic Voice,‏ "New Wave Junior",‏ "Kaunas Talent",‏ "Bravo Song Contest" ו-"Berlin Perle". בשנת 2021 זכתה במהדורה השמינית של התחרות "Eesti otsib superstaari", שבזכותה חתמה על חוזה הקלטות עם חברת התקליטים יוניברסל מיוזיק גרופ.
ב-1 בנובמבר 2022 הוכרז על ידי רשות השידור האסטונית כי מילובה עתידה להשתתף בקדם האסטוני לאירוויזיון 2023, "Eesti Laul", עם השיר "Bridges".‏ לאחר שצלחה את שלב חצי הגמר הופיעה מילובה ב-11 בפברואר 2023 בגמר התחרות. היא הגיעה למקום הראשון, שנקבע באמצעות הצבעות הצופים. ב-11 במאי 2023 ביצעה מילובה את "Bridges" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אסטוניה הופיעה כמדינה ה-12, לפני פינלנד ואחרי איטליה. במופע הגמר, בתום הקראת הניקוד שהעניקו צוותי השופטים, דורג השיר במקום החמישי, עם 146 נקודות. בהצבעת הקהל הוא דורג במקום ה-19, עם 22 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השמיני, כשבסך הכל זכה ב-168 נקודות.
הערות שוליים

↑  Sommer-Kalda, Sirle (12 בדצמבר 2021). "Eesti uueks superstaariks sai Narva tüdruk Alika Milova!" [Alika Milova, a girl from Narva, became Estonia's new superstar!]. Pohjarannik (באסטונית). נבדק ב-25 בינואר 2023. {{cite web}}:  (עזרה)
↑  Grace, Emily (1 בנובמבר 2022). "Estonia: Eesti Laul 2023 First Semi-Final Participants Revealed". Eurovoix (באנגלית בריטית). נבדק ב-25 בינואר 2023. {{cite web}}:  (עזרה)
↑  Grace, Emily (14 בינואר 2023). "Estonia: Eesti Laul 2023 Semi-Final Two Results". Eurovoix (באנגלית בריטית). נבדק ב-25 בינואר 2023. {{cite web}}:  (עזרה)
↑  Waarden, Francisca van (11 בפברואר 2023). "Estonia: Alika to Eurovision 2023". Eurovoix (באנגלית בריטית). נבדק ב-11 בפברואר 2023. {{cite web}}:  (עזרה)
↑  Eurovision 2023 Semi-final 2 Results
↑  Eurovision 2023: Running order in the Grand Final
↑  Eurovision 2023 Results: Voting & Points
| --- | --- |
בקרת זהויות :  MusicBrainz: 7015c56c-25c4-47c6-bb45-c7e8126c725a  VIAF: 9168506877748490373   WorldCat (עם VIAF): 9168506877748490373
אליפות העולם בהוקי קרח 2022

| --- | --- |

 מידע כללי
 תאריך התחלה:  13 במאי 2022
 תאריך סיום:  29 במאי 2022
 מספר משתתפות:  16
 מדינה מארחת:  פינלנד פינלנד
 עיר מארחת:  הלסינקי [[טמפרה]]
 הזוכה:   פינלנד פינלנד (זכייה 4)
 מקום שני:   קנדה קנדה
 מקום שלישי:   צ'כיה צ'כיה
 יורדות לדרג 1A:  איטליה איטליה בריטניה בריטניה
 עולות מדרג 1A:  סלובניה סלובניה הונגריה הונגריה
 סטטיסטיקה
 מספר משחקים:  64
 מספר שערים:  375 (5.86 בממוצע למשחק)
 מספר צופים:  366,692 (5,730 בממוצע למשחק)
 מצטיינים
 MVP:  פינלנדיוסי אולקינורה
 מבקיע מצטיין (נקודות):  צ'כיהרומן צרוונקה (17)
 מבקיע מצטיין (שערים):  צ'כיהדויד פסטרנק (7) קנדהדילן קאזנס (7) קנדהפייר-לוק דובואה (7)
 https://www.iihf.com/en/events/2022/wm
 → 2021 2023 ← 
אליפות העולם בהוקי קרח 2022 היא טורניר אליפות העולם בהוקי קרח שהתקיים בהלסינקי ובטמפרה שבפינלנד בחסות פדרציית ההוקי קרח הבינלאומית, והייתה האליפות ה-86 במספר. הטורניר התחיל ב-13 במאי והסתיים במשחק הגמר ב-29 במאי 2022.
זו הייתה הפעם התשיעית שפינלנד מארחת את אליפות העולם, כולל הפעמיים הקודמות, ב-2012 וב-2013, בהן אירחה את האליפות במשותף עם שוודיה. פדרציית ההוקי קרח הבינלאומית הכריזה על פינלנד כמאחרת האליפות ב-15 במאי 2015, יחד עם הכרזת מארחות האליפות למספר שנים קדימה.
כיוון שב-2021 לא נערכו אליפויות העולם בדרגים הנמוכים ולא הייתה תנועת נבחרות בין הדרג העליון לבין דרג 1A, רשימת הנבחרות המשתתפות באליפות הייתה אמורה להיות זהה לרשימת הנבחרות שהשתתפו באליפות העולם הקודמת.
בשל סנקציות שהוטלו על רוסיה מטעם הוועד האולימפי הבינלאומי בעקבות תוכנית אמרצה מאורגנת, נבחרת רוסיה תשחק באליפות ללא דגלה, סמליה והמנונה. תחת זאת תשתמש הנבחרת בסמלי הוועד האולימפי הרוסי, ובמקום המנון רוסיה ינוגן במקרה הצורך קונצ'רטו לפסנתר מס' 1 של צ'ייקובסקי. לאחר הפלישה הרוסית לאוקראינה, החליטה פדרציית ההוקי קרח הבינלאומית לאסור על נבחרת הוועד האולימפי הרוסי ונבחרת בלארוס להתחרות באליפות. נבחרות צרפת ואוסטריה הועלו מדרג 1A במקומן - צרפת החליפה את נבחרת הוועד האולימפי הרוסי בבית A, ואוסטריה את בלארוס בבית B.
בנוסף הוחלט שבשל מגבלות מגפת הקורונה האליפות כולה תיערך בהלסינקי בלבד, ומשחקי בית A כמו גם שניים ממשחקי רבע הגמר, שנועדו להיערך בטמפרה, הועברו להיכל הקרח הלסינקי. בהמשך, עקב היותו של האולם הראשי המיועד של המשחקים - הארטוואל ארנה בהלסינקי - בבעלות אוליגרכים רוסים, הוחלט להוציא את האליפות מהאולם, והמיקום המרכזי של האליפות הועבר ל"נוקיה ארנה" בטמפרה, שצורפה מחדש כעיר לארחת לאליפות.
פינלנד, המארחת, זכתה באליפות בפעם הרביעית בתולדותיה, ולראשונה באליפות אותה אירחה, לאחר ניצחון במשחק הגמר 4:3 על קנדה לאחר הארכה.
נבחרות איטליה ובריטניה, שסיימו אחרונות בשלב הבתים, ירדו לדרג 1A לשנה הבאה. במקומן תשחקנה באליפות העולם בהוקי קרח 2023 נבחרות סלובניה והונגריה, שזכו במקומות הראשונים בדרג 1A. להונגריה זו תהייה הופעה ראשונה בדרג העליון של אליפות העולם מאז 2016.
אולמות

| --- | --- |
הלסינקי: טמפרה
היכל הקרח הלסינקי קיבולת: 8,200: נוקיה ארנה קיבולת: 13,455
שלב הבתים > בית א'

| בית א' (הלסינקי)> נבחרת | בית א' (הלסינקי)> משחקים | בית א' (הלסינקי)> ניצחונות | בית א' (הלסינקי)> ניצחונות בהארכה | בית א' (הלסינקי)> הפסדים בהארכה | בית א' (הלסינקי)> הפסדים | בית א' (הלסינקי)> שערים לטובת | בית א' (הלסינקי)> שערים נגד | בית א' (הלסינקי)> הפרש שערים | בית א' (הלסינקי)> נקודות |
| --- | --- | --- | --- | --- | --- | --- | --- | --- | --- |
| שווייץ שווייץ | 7 | 6 | 1 | 0 | 0 | 34 | 15 | 19+ | 20 |
| גרמניה גרמניה | 7 | 5 | 0 | 1 | 1 | 26 | 20 | 6+ | 16 |
| קנדה קנדה | 7 | 5 | 0 | 0 | 2 | 34 | 18 | 16+ | 15 |
| סלובקיה סלובקיה | 7 | 4 | 0 | 0 | 3 | 23 | 19 | 4+ | 12 |
| דנמרק דנמרק | 7 | 4 | 0 | 0 | 3 | 18 | 18 | 0 | 12 |
| צרפת צרפת | 7 | 1 | 1 | 0 | 5 | 11 | 24 | 13- | 5 |
| קזחסטן קזחסטן | 7 | 1 | 0 | 0 | 6 | 19 | 31 | 12- | 3 |
| איטליה איטליה | 7 | 0 | 0 | 1 | 6 | 12 | 32 | 20- | 0 |
שלב הבתים > בית ב'

| בית ב' (טמפרה)> קבוצה | בית ב' (טמפרה)> משחקים | בית ב' (טמפרה)> ניצחונות | בית ב' (טמפרה)> ניצחונות בהארכה | בית ב' (טמפרה)> הפסדים בהארכה | בית ב' (טמפרה)> הפסדים | בית ב' (טמפרה)> שערים לטובת | בית ב' (טמפרה)> שערים נגד | בית ב' (טמפרה)> הפרש שערים | בית ב' (טמפרה)> נקודות |
| --- | --- | --- | --- | --- | --- | --- | --- | --- | --- |
| פינלנד פינלנד (מארחת) | 7 | 6 | 0 | 1 | 0 | 25 | 5 | 20+ | 19 |
| שוודיה שוודיה | 7 | 5 | 1 | 1 | 0 | 27 | 10 | 17+ | 18 |
| צ'כיה צ'כיה | 7 | 4 | 0 | 1 | 2 | 19 | 13 | 6+ | 13 |
| ארצות הברית ארצות הברית | 7 | 3 | 2 | 0 | 2 | 18 | 12 | 6+ | 13 |
| לטביה לטביה | 7 | 2 | 1 | 0 | 4 | 14 | 20 | 6- | 8 |
| אוסטריה אוסטריה | 7 | 1 | 1 | 2 | 3 | 16 | 22 | 6- | 7 |
| נורווגיה נורווגיה | 7 | 1 | 1 | 0 | 5 | 15 | 29 | 14- | 5 |
| בריטניה בריטניה | 7 | 0 | 0 | 1 | 6 | 10 | 33 | 23- | 1 |
שלבי ההכרעה

בחצי הגמר משובצות מנצחות רבע הגמר מחדש, על פי הישגיהן בבתים המוקדמים.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | 26 במאי, היכל הקרח הלסינקי | 26 במאי, היכל הקרח הלסינקי |   |   |  |  |   |   |  |  |
|  | 26 במאי, היכל הקרח הלסינקי | 26 במאי, היכל הקרח הלסינקי |   |   |  |  |   |   |  |  |
|  |  שווייץ |   0 |   |   |  |  |   |   |  |  |
|  |  שווייץ |   0 |   |   | 28 במאי, נוקיה ארנה | 28 במאי, נוקיה ארנה |   |   |  |  |
|  |  ארצות הברית |   3 |   |   | 28 במאי, נוקיה ארנה | 28 במאי, נוקיה ארנה |   |   |  |  |
|  |  ארצות הברית |   3 |   |   |  פינלנד |   4 |   |   |  |  |
|  | 26 במאי, נוקיה ארנה | 26 במאי, נוקיה ארנה |   |   |  פינלנד |   4 |   |   |  |  |
|  | 26 במאי, נוקיה ארנה | 26 במאי, נוקיה ארנה |   |   |  ארצות הברית |   3 |   |   |  |  |
|  |  פינלנד |   4 |   |   |  ארצות הברית |   3 |   |   |  |  |
|  |  פינלנד |   4 |   |   |  |  |   |   | 29 במאי, נוקיה ארנה | 29 במאי, נוקיה ארנה |
|  |  סלובקיה |   2 |   |   |  |  |   |   | 29 במאי, נוקיה ארנה | 29 במאי, נוקיה ארנה |
|  |  סלובקיה |   2 |   |   |  |  |   |   |  פינלנד |   4* |
|  | 26 במאי, היכל הקרח הלסינקי | 26 במאי, היכל הקרח הלסינקי |   |   |  |  |   |   |  פינלנד |   4* |
|  | 26 במאי, היכל הקרח הלסינקי | 26 במאי, היכל הקרח הלסינקי |   |   |  |  |   |   |  קנדה |   3 |
|  |  צ'כיה |   4 |   |   |  |  |   |   |  קנדה |   3 |
|  |  צ'כיה |   4 |   |   | 28 במאי, נוקיה ארנה | 28 במאי, נוקיה ארנה |   |   |  |  |
|  |  גרמניה |   1 |   |   | 28 במאי, נוקיה ארנה | 28 במאי, נוקיה ארנה |   |   | משחק על המקום השלישי | משחק על המקום השלישי |
|  |  גרמניה |   1 |   |   |  צ'כיה |   1 |   |   | משחק על המקום השלישי | משחק על המקום השלישי |
|  | 26 במאי, נוקיה ארנה | 26 במאי, נוקיה ארנה |   |   |  צ'כיה |   1 |   |   |  29 במאי, נוקיה ארנה |  29 במאי, נוקיה ארנה |
|  | 26 במאי, נוקיה ארנה | 26 במאי, נוקיה ארנה |   |   |  קנדה |   6 |   |   |  29 במאי, נוקיה ארנה |  29 במאי, נוקיה ארנה |
|  |  שוודיה |   3 |   |   |  קנדה |   6 |   |   |  צ'כיה |   8 |
|  |  שוודיה |   3 |   |   |  |  |   |   |  צ'כיה |   8 |
|  |  קנדה |   4* |   |   |  |  |   |   |  ארצות הברית |   4 |
|  |  קנדה |   4* |   |   |  |  |   |   |  ארצות הברית |   4 |
‏ * אחרי הארכה
הערות שוליים

↑  אורן אהרוני, המלחמה באוקראינה: הקריאות לחרם על רוסיה רק הולכות וגוברות, באתר ישראל היום, 1 במרץ 2022
IIHF Council takes definitive action over Russia, Belarus, באתר פדרציית ההוקי קרח הבינלאומית, ‏28 בפברואר 2022 (באנגלית)
1 2  ניצחון (בזמן החוקי) מקנה 3 נקודות בטבלה
1 2  ניצחון בהארכה, כולל דו-קרב חבטות עונשין, מקנה 2 נקודות בטבלה
1 2  הפסד בהארכה, כולל דו-קרב חבטות עונשין, מקנה נקודה אחת בטבלה
1 2  הפסד (בזמן החוקי) אינו מקנה נקודות בטבלה
אלי בבייב

אלי בבייב (נולד ב-1 בנובמבר 1990) הוא כדורגלן עבר ישראלי-אזרי ששיחק בעמדת הקשר האחורי.
קריירת מועדונים

בבייב התחיל את הקריירה שלו במחלקת הנוער של הפועל רעננה. בקיץ 2010 הושאל להפועל מרמורק מליגה א'. ב-1 באוקטובר 2010 ערך את הופעת הבכורה שלו בקריירה, בניצחון 1-2 נגד הפועל כפר שלם. כעבור שבועיים הבקיע את שערו הראשון בקריירה, בניצחון 0-1 נגד הפועל ערד. בבייב שיחק במרמורק במשך שנתיים ובתום התקופה חזר לרעננה.
בעונת 2012/2013 השתלב בבייב בסגל הפועל רעננה, והיה ממצטייני הקבוצה שעלתה בתום העונה לליגת העל. ב-26 באוקטובר 2013 ערך את הופעת הבכורה שלו בליגת העל, כשנכנס כמחליף במשחק מול בני יהודה תל אביב שהסתיים בתיקו 0-0, ובסך הכל ערך 15 הופעות בעונה זו. בעונה שלאחר מכן מונה חיים סילבס למאמן הקבוצה ובבייב הפך לשחקן הרכב קבוע. כבר במשחק הפתיחה של העונה כבש את שער הבכורה שלו בליגת העל, בניצחון 0-4 נגד הפועל פתח תקווה, ובסך הכל בעונה זו כבש שלושה שערים ב-26 הופעות. בעונת 2015/2016 כבש שער אחד ב-30 הופעות בליגה, והיה שותף לעונה המוצלחת ביותר בהיסטוריה של המועדון, עת העפילה לראשונה לפלייאוף העליון. ב-25 ביולי 2017 האריך בבייב את חוזהו בעונה אחת בהפועל רעננה.
ב-7 ביוני 2018 חתם בבייב לעונה אחת בסומגאיט מליגת העל האזרית, וב-14 ביולי 2019 הודיע כי ישוב לארץ ולא ימשיך בקבוצה.
ב-14 באוגוסט 2019 חתם בבייב במכבי פתח תקווה מהליגה הלאומית וסייע לה לחזור לליגת העל כעבור עונה.
ב-15 בינואר 2021 חתם בבייב בהפועל רמת גן.
קריירת מועדונים > קריירת נבחרת

ב-13 במרץ 2019 זומן לראשונה לסגל נבחרת אזרבייג'ן. ב-25 במרץ 2019 ערך את הופעתו היחידה בנבחרת בתיקו 0-0 נגד ליטא במסגרת מוקדמות יורו 2020.
הערות שוליים

↑  תום נחום, ‏משיקולים משפחתיים: אלי בבייב החליט לחזור לארץ, באתר ONE‏, 14 ביולי 2019
↑  לאומית: אלי בבייב חתם במכבי פתח תקוה, שנפרדה מנאור פסר, באתר וואלה, 14 באוגוסט 2019
↑  תומר חבז, ‏‏לא חיכה לכפר סבא: אלי בבייב חתם בהפועל רמת גן, באתר ספורט1, 15 בינואר 2021
↑  מואר רחמני, ‏אלי בבייב קיבל זימון רשמי לנבחרת אזרבייג'ן, באתר ONE‏, 13 במרץ 2019
אליצפן בן עוזיאל

אֱלִיצָפָן בֶּן עֻזִּיאֵל (נקרא גם: אֶלְצָפָן) הוא דמות מקראית המוזכר כנשיא בית אב במשפחת קהת:
וּנְשִׂיא בֵית אָב לְמִשְׁפְּחֹת הַקְּהָתִי אֶלִיצָפָן בֶּן עֻזִּיאֵל
לאחר מותם של שני בני אהרן, נדב ואביהוא, נקרא אליצפן יחד עם מישאל אחיו להוציא את גופותיהם מהמשכן.
אליצפן היה בן דודו של משה רבנו, אהרן הכהן וקורח.
במדרש תנחומא מתואר שמינויו של אליצפן לנשיא שבט קהת היווה מניע להצתת מחלוקת קורח ועדתו:
על ידי מה נחלק?
על ידי אליצפן בן עוזיאל אחי אביו, שנעשה נשיא על משפחתו, שנאמר: ונשיא בית אב למשפחות הקהתי אליצפן בן עוזיאל.
אמר קרח: ארבעה אחים היו אחי אבא, שנאמר: ובני קהת עמרם ויצהר חברון ועוזיאל.
עמרם הבכור, זכה אהרן ובניו לכהונה, ומשה אחיו למלכות.
מי ראוי ליטול את השנייה לא השני?!
ואני בנו של יצהר, הייתי ראוי להיות על משפחתי נשיא. והוא עשה בנו של עוזיאל קטן של אחי אבא יהא גדול עלי. הריני חולק ומבטל כל מה שנעשה על ידו.
לפיכך הייתה מחלקותו.
מקור השם

השם אלצפן מופיע רק בספר שמות, פרק ו', פסוק כ"ב ובספר ויקרא, פרק י', פסוק ד' בכתיב חסר י'. בשאר המקומות השם מופיע בגרסתו המלאה "אליצפן". גם בנוסח שומרון וגם בפשיטתא - הכתיב המקובל הוא "אליצפן". בתרגום השבעים השם המופיע על פי רוב בצורה Ελ(ε)ισαφα(ν).
משמעות השם היא האל צפן, כלומר האל החביא, במובן שבו האל הגן או הושיע בעת צרה. היסוד צפן נמצא גם בשם המקראי צפניה ובשמות שונים במכתבי יב ובחותמות וטביעות עבריות מתקופת בית ראשון. ישנן חותמות עברית בהן נמצא גם השם המקוצר צפן . בפיניקית נמצא השם צפניצדק, ובפונית יש שם אשה צפנבעל.
אפשרות נוספת היא שבשם זה משתקפת מסורת קדומה מאוד של האל "הר צפון" (sapanu) המכונה במקרא "בעל צפון".
דמות נוספת בשם זה היא אליצפן בן פרנך, נשיא מטה זבולון המופיע בספר במדבר, פרק ל"ד, פסוק כ"ה.
ראו גם

פרשת קורח
הערות שוליים

↑  כמו למשל בספר תהלים, פרק כ"ז, פסוק ה': כִּי יִצְפְּנֵנִי בְּסֻכֹּה בְּיוֹם רָעָה.
↑  שמואל ליונשטאם, משה דוד קאסוטו (ע), אנציקלופדיה מקראית : אוצר הידיעות של המקרא ותקופתו - א : אב - אתרים, ירושלים: מוסד ביאליק, 1950, עמ' 349
↑  מיכאל הלצר, יצחק אבישור ויעקב מילגרום (ע), עולם התנ"ך - במדבר, רעננה: דברי הימים, 1997, עמ' 201
| ספר במדבר |
| --- | --- | --- |
| פרשת במדבר | נשיאי השבטים • מפקד בני ישראל במדבר סיני • מחנה ישראל • פדיון בכורות • משא המשכן |  |
| פרשת נשא | שילוח טמאים • אשם גזלות וגזל הגר • פרשת סוטה • פרשת הנזיר • ברכת כהנים • נשיאת ארון הברית בכתף • קורבנות הנשיאים |  |
| פרשת בהעלותך | הדלקת הנרות במקדש • טהרת הלויים • פסח שני • חצוצרות הכסף ותקיעת הכהנים בחצוצרות • עמוד הענן • מסע המחנות • חובב בן רעואל • פרשת ויהי בנסוע • חטא המתאוננים • קברות התאווה • שבעים הזקנים ואלדד ומידד • צרעת מרים |  |
| פרשת שלח לך | חטא המרגלים • חטא המעפילים • נסכים • הפרשת חלה • חטאת עבודה זרה • המקושש • פרשת ציצית • ציצית • לא תתורו |  |
| פרשת קרח | מחלוקת קורח ועדתו • פריחת מטה אהרן • שמירת המקדש • מתנות כהונה |  |
| פרשת חקת | פרה אדומה • מי מריבה • מות אהרון הכהן • מלחמת מלך ערד • נחש הנחושת • שירת הבאר • מלחמת סיחון • מלחמת עוג |  |
| פרשת בלק | משלחת בלק אל בלעם • אתונו של בלעם • משלי בלעם • חטא בעל פעור |  |
| פרשת פינחס | מפקד בני ישראל בערבות מואב • בנות צלפחד • מינוי יהושע • קורבן התמיד • קורבן מוסף • מוסף ראש חודש |  |
| פרשת מטות | פרשת נדרים • הפרת נדרים • מלחמת מדין • הכשרת כלים • טבילת כלים • פרשת בני גד ובני ראובן |  |
| פרשת מסעי | נדודי בני ישראל במדבר • גבולות הארץ • נשיאי השבטים • ערי הלויים • ערי מקלט • רוצח בשגגה |  |
| דמויות מרכזיות | משה • אהרן • גרשון • קהת ומררי • אליצפן בן עוזיאל • אלעזר ואיתמר • האישה הכושית • מרים הנביאה • קרח בן יצהר • דתן ואבירם • און בן פלת • סיחון מלך האמורי • עוג מלך הבשן • בלק • בלעם בן בעור • כזבי בת צור • זמרי בן סלוא • פינחס • חמשת מלכי מדין • יהושע בן נון • כלב בן יפונה |  |
ספר בראשית • ספר שמות • ספר ויקרא • ספר במדבר • ספר דברים